Hamingja

„Ég myndi segja að hamingjan sé vellíðan; að leyfa sér að líða vel og geta notið þess sem er gott í lífi manns,“ segir Yrsa Sigurðardóttir, verkfræðingur og rithöfundur. „Hamingjan er að kunna að meta það sem er fagurt og gott og einblína á það í staðinn fyrir að velta sér upp úr því sem maður hefur enga stjórn á og fer í taugarnar á manni. Hamingjan felst líka í því að vita að manns nánustu líði vel. Ef þessu er steypt saman þá er hamingjuna að finna í  því sem veitir manni gleði, því að geta hlegið og notið einhvers sem er fallegt, svo sem stjarnanna og himinsins fyrir ofan okkur og hafsins; að geta notið fegurðarinnar í kringum sig og návistar við þá sem standa manni næst.
--- Yrsa Sig­urð­ar­dótt­ir"verk­fræð­ing­ur og rit­höf­und­ur sem hef­ur sér­hæft sig í glæpa­sög­um en finnst fátt mik­il­væg­ara en hlát­ur, að finna það sem er skemmti­legt og fynd­ið." Stundin.is, 2021.